eo da da de da da en da sv nl en da en de es en en de da da en da sv nl en da en de es nn da en da da da da da da da da da da da da da da en da nn da da sv da da da da da da sv de da eo de
To gæve sejlere fra Sundby Sejlforening har tilbudt at sejle os en tur til Saltholm. Sejlforeningen stiller redningsveste til rådighed. Pengene for turen går til Støtteforeningen Nenkashe Danmark*.
Turen går med to motorbåde fra Sundby Sejlforening og til Barakkebro på øens nordvestlige ende, hvor vi vandrer en tur. Vi får også mulighed for at besøge øens museum.
Saltholm er med sine udstrakte strandenge en lille perle bare 12 km fra København. Øens fugleliv er et af Danmarks rigeste. Øen har også et rigt planteliv. Man kan finde den sjældne blå iris og mange lægeurter der.
Øens historie går tilbage til 1230, hvor Kong Valdemar skænkede øen til Roskildes biskop Niels Stigsen. Senere forærede Christian den Anden øen til hollandske Amagerbønder. Siden 1547 har beboere på Amager ejet øen. Gennem alle år er den blevet brugt til græsning .
Fra 1919 til 1936 havde Saltholm sin egen skole. Resterne af den gamle skole er nu indrettet som et lille museum. Der er nu kun få fastboende personer på øen.
Send en mail til medlem@nenkashe.dk, hvis du har lyst til at være med.
Målgruppe:   Voksne og børn med lyst til at opleve naturen på tæt hold
Tid:                Den 8. juli 2018 kl 10:30 – 14:30 klik for at læse mere
Mødested:    Sundby Sejlforening, Amagker Strandvej 15, tæt ved Metrostation Øresund
Påklædning: Vindtæt tøj eller et regnsæt, der kan være et kan være koldt på vandet.
Mad:             Vi spiser vores medbragte mad på gårdspladsen til en af de forladte gårde
Pris:               Voksne 200 kr     Børn 100 kr.
De 20 pladser fordeles efter  “først til mølle” princippet.
Kontakt: Har du spørgsmål, kan du sende en mail til nenkashe@nenkashe.dk eller en sms til 30 22 54 58
Det koster årligt 200 kr for voksne og 50 kr for børn under 18 år.
Foreningens konto: 2112 4383 326 120.
Husk at skriv ‘kontingent’ på overførslen.
Neve | Drevet af WordPress